CELEX: 62011TN0552
Language: mt
Date: 2011-10-24 00:00:00
Title: Kawża T-552/11: Rikors ippreżentat fl- 24 ta’ Ottubru 2011 — Lito Maieftiko Gynaikologiko kai Cheirourgiko Kentro vs Il-Kummissjoni Ewropea

7.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/19
            
         Rikors ippreżentat fl-24 ta’ Ottubru 2011 — Lito Maieftiko Gynaikologiko kai Cheirourgiko Kentro vs Il-Kummissjoni Ewropea
   (Kawża T-552/11)
   2012/C 6/36
   Lingwa tal-kawża: il-Grieg
   
      Partijiet
   
   
      Rikorrenti: Lito Maieftiko Gynaikologiko kai Cheirourgiko Kentro A.E. (Ateni, il-Greċja) (rappreżentant: E. Tzannini, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tilqa’ r-rikors preżenti;
            
         
               —
            
            
               tannulla n-nota ta’ debitu kkontestata;
            
         
               —
            
            
               tikkunsidra l-argumenti tagħha jekk hija tqis li l-ammonti, hekk kif deskritti fin-nota tagħha tas-17 ta’ Ġunju 2011, għandhom jiġu rimborsati;
            
         
               —
            
            
               tannulla l-att ikkontestat ukoll fil-parti tiegħu li tirrigwarda t-tielet rata ta’ pagament li ma tħallsitx;
            
         
               —
            
            
               tapplika tpaċċija bejn l-ammonti eventwalment rimborsabbli u dawk li qatt ma tħallsu għat-tielet rata ta’ pagament, li baqgħu mhux imħallsa għall-aħħar ħames snin;
            
         
               —
            
            
               tiddeċiedi li r-rikors preżenti jammonta għal fatt li jitterrompi l-preskrizzjoni tad-dritt għall-ħlas tat-tielet rata ta’ pagament;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors preżenti, ir-rikorrenti titlob l-annullament tad-deċiżjoni tal-Kummissjoni, kontenuta fin-nota ta’ debitu Nru 3241109207 tad-9 ta’ Settembru 2011 u li tirrigwarda l-parteċipazzjoni tar-rikorrenti fil-programm ta’ riċerka Nru 510743 “WARD IN HAND”.
   Insostenn tar-rikors tagħha, ir-rikorrenti tinvoka l-motivi segwenti:
   
               —
            
            
               abbuż ta’ poter tal-Kummissjoni Ewropea, sa fejn din assimilat b’mod fittizju fuq livell ġuridiku l-fatt tan-nuqqas ta’ għoti tal-karti tal-ħin man-nuqqas ta’ konsenja ta’ affarijiet li kellhom jingħataw, li tammonta għal imġieba li tikser il-kuntratt;
            
         
               —
            
            
               nuqqas ta’ motivazzjoni tan-nota ta’ debitu kkontestata u ksur tal-prinċipju ġenerali tad-dritt li skont dan, att li jikkawża preġudizzju għandu jindika l-motivazzjoni tiegħu fit-test tiegħu, sabiex ikun jista’ jsir stħarriġ tal-legalità, peress li n-nota ta’ debitu ma tinkludi ebda motivazzjoni;
            
         
               —
            
            
               nuqqas ta’ kunsiderazzjoni tal-provi;
            
         
               —
            
            
               żball ta’ liġi u ta’ motivazzjoni peress li l-konvenuta ma kkunsidratx l-argumenti fattwali tar-rikorrenti u ċaħdithom b’mod abbużiv u mingħajr motivazzjoni;
            
         
               —
            
            
               ksur tal-prinċipju tal-aspettattivi leġittimi peress li l-konvenuta ma ħallsitx lir-rikorrenti, b’mod abbużiv, l-aħħar rata ta’ pagament tal-programm u ġabet fix-xejn ix-xogħol kollu tagħha ta’ riċerka, ħames snin wara l-għeluq tal-programm.